Pro Bowl Games 2024

**Pro Bowl Games 2024** var National Football Leagues all-star-kamp for 2022-sesongen. Dette ble det andre året hvor arrangementet bestod av forskjellige ferdighetskonkurranser og flaggfotballkamper istedenfor vanlig amerikansk fotball. Den første gruppen konkurranser ble avholdt 1. februar 2024 i forskjellige stadioner i Florida, mens flaggfotballkampene og de resterende arrangementene ble avholdt 4. februar i Camping World Stadium i Orlando i Florida. Avstemningen for Pro Bowl startet 27. november 2023 og endte 25. desember. Spillerstallene ble annonsert 3. januar 2024. NFC slo AFC med 64 poeng mot 59.

## Bakgrunn
Den 25. juli 2023 annonserte NFL at Camping World Stadium i Orlando i Florida skulle være stadion for kampen etter to år i Allegiant Stadium i Paradise i Nevada. Før de to årene i Allegiant Stadium hadde Camping World Stadium arrangert Pro Bowl fra 2017 til 2020.

## Format
Arrangementet bestod av en rekke ferdighetskonkurranser og tre flaggfotballkamper med 7 spillere på hvert lag. De første arrangementene ble avholdt 1. februar 2024. Den 4. februar ble resten av arrangementene avholdt i Camping World Stadium.

Den 20. desember 2023 annonserte ligaen de forskjellige konkurransene, og inkluderte tautrekking for første gang. Closest to the Pin erstattet Longest Drive. High Stakes ble erstattet med Lightning Round, som reduserte fjorårets tredelte utfordring til å kun inkludere konkurransen hvor spillerne forsøker å ta imot punts. I tillegg ble Madden NFL Head-to-Head, hvor to spillere fra hver conference spiller Madden NFL med spillerstallene for Pro Bowl, nå telt som en del av ferdighetskonkurransene istedenfor å kun være for underholdning.

## Spillerstaller
Tilhengere kunne stemme på sine favoritter mellom 27. november og 25. desember 2023. Spillerstallene ble annonsert 3. januar 2024.

### AFC

:**Fet skrift** indikere spillere som deltok i kampen
:***' indikerer spillere valgt som kaptein
: Erstatningsspiller på grunn av skade eller ledig posisjon
: Skadet spiller; utvalgt, men deltok ikke
: Utvalgt, men deltok ikke da laget nådde [[Super Bowl LVIII]] ''(se seksjonen for [[Pro Bowl#Spillerutvalg|spillerutvalg]])''
: Utvalgt, men valgte å ikke delta

===NFC===


  

:'''Fet skrift''' indikere spillere som deltok i kampen
:***' indikerer spillere valgt som kaptein
: Erstatningsspiller på grunn av skade eller ledig posisjon
: Skadet/suspendert spiller; utvalgt, men deltok ikke
: Utvalgt, men deltok ikke da laget nådde Super Bowl LVIII *(se seksjonen for [[Pro Bowl#Spillerutvalg|spillerutvalg]])*
: Utvalgt, men valgte å ikke delta

## Antall spillere per lag

## Plan og resultater
Den første runden konkurranser ble avholdt torsdag 1. februar 2024 i Nicholson Fieldhouse Sports Complex på University of Central Florida og den andre runden ble avholdt søndag 4. februar i Camping World Stadium.

### Torsdag
#### Precision Passing
Precision Passing var en treffsikkerhetskonkurranse hvor quarterbacken fra hver konkurranse forsøkte å treffe flest mulig mål i løpet av ett minutt.

;Åpningsrunden
C.J. Stroud og Baker Mayfield gikk begge videre til finalerunden med de to høyeste poengsummene i åpningsrunden.

;Finalerunden
Baker Mayfield vant på vegne av NFC med ni poeng.

#### High Stakes
High Stakes var en konkurranse over flere runder hvor spillere forsøkte å ta imot flest punts fra en JUGS-maskin uten å miste andre baller Dette erstattet fjorårets Lightning Round.

Miles Killebrew vant på vegne av AFC etter å ha tatt imot en punt mens han holdt fem andre baller.

#### Closest to the Pin

Closest to the Pin var en golfkonkurranse hvor seks spillere fra hver conference forsøkte å få en golfball nærmest hullet. Dette var forhåndsinnspilt, og ble avholdt på det 18. hullet på Hawk's Landing Golf Club. Closest to the Pin erstattet fjorårets Longest Drive.

Bryan Anger (NFC) vant da han landet 2 fot fra hullet på sitt andre forsøk.

#### Snap Shots
I Snap Shots snappet long snappere og centere ballen mot forskjellig målskiver i forskjellig størrelse med forskjellige poengsummer for hvert treff.

NFC vant med 14 poeng mot AFCs 10. Andrew DePaola ledet NFC med 9 poeng.

#### Kanonball
Det ble spilt en kanonballmed fire lag bestående av fem spiller fra hver conference som representerte angrep og forsvar. Kampene ble utspilt over to dager, hvor begge talte mot den totale poengsummen.

AFCs angrep slo NFCs forsvar i første kamp, og NFCs angrep slo AFCs forsvar i andre kamp, som resultarte i tre poeng til hver conference.

### Søndag
#### Kick-Tac-Toe
Kickeren på hvert lag spilte en versjon av tripp-trapp-tresko hvor de sparket en ball mot et stort spillebrett.

#### Første kvarter av flaggfotball
Det første kvarteret av flaggfotballkampen ble utspilt. AFC scoret 12 poeng mot NFCs 7.

#### Move the Chains
Move the Chains var et kappløp med lag bestående av fem spillere fra hver conference. De måtte først flytte  av en vegg og deretter trekke veggen, på , over mållinjen. Denne konkurransen ble avholdt mellom første og andre kvarter av flaggfotballkampen.

#### Andre kvarter av flaggfotball
Andre kvarter av kampen ble utspilt. AFC scoret 26 poeng mot NFCs 14.

#### Madden NFL Head-to-Head
To spillere fra hver conference spillte Madden NFL 24 med spillerstallene fra Pro Bowl. Dette talte som en del av konkurransene dette året istedenfor bare for underholdning, som hadde vært tilfellet tidligere år. Puka Nacua (1H) & Micah Parsons (2H) slo David Njoku (1H) & Tyreek Hill (2H) 36-15. 

***Note:** Kampen ble direktesendt på YouTube og Twitch lørdag 3. februar 2024 klokken 19:00, og høydepunkt fra kampen ble vist under sendingen. Poengene ble lagt til flaggfotballkampens poeng før begynnelsen av tredje kvarter.

#### Gridiron Gauntlet (første løp)
Seks spillere fra hver conference konkurrerte i et stafettløp gjennom en hinderløype i to løp. Det første ble avholdt under halftime i flaggfotballkampen.

#### Best Catch
I Best Catch ble forhåndsinnspilte segmenter fra torsdagen med Puka Nacua (NFC) og David Njoku (AFC) vist, hvor spillerne tok imot pasninger ved forskjellige landemerker i Orlando, og tilskuere stemte på hvilken mottakelse som var best. Resultatene ble offentliggjort på søndag og poengene lagt til totalen under halftime.

#### Gridiron Gauntlet (andre løp)
Seks spillere fra hver conference konkurrerte i et stafettløp gjennom en hinderløype i to løp. Det andre ble avholdt under halftime i flaggfotballkampen.

#### Tredje kvarter av flaggfotball
Tredje kvarter av flaggfotballkampen ble utspilt. NFC scoret 7 poeng mot AFCs 6.

#### Tautrekking
Tautrekking ble debutert dette året, med fem spillere fra hver conference. Konkurransen var best av tre, hvor vinneren tok tre poeng som ble lagt til den totale poengsummen. NFC vant 2–0.

#### Fjerde kvarter av flaggfotball
Fjerde kvarter av flaggfotballkampen ble utspilt. Lagene scoret 6 poeng hver.

### Sammenlagtresultat
Det ble spilt en kamp med flaggfotball på fire kvarter bestående av 12 minutter. Mellom kvarterene ble søndagens konkurranser avholdt.

## Mediedekning
ESPN og ABC stod for dekningen av alle arrangementene. Ferdighetskonkurransene på torsdagen ble sendt på lørdag ettermiddag på ABC. Arrangementene på søndagen ble sendt direkte på ABC og Disney XD, med strømming på ESPN+.

## Referanser


## Eksterne lenker
*